
RAPORT DE SPECIALITATE
privind participarea la “Programului de realizare a pistelor pentru biciclete” pentru proiectul:
,, Asigurarea infrastructurii pentru transportul verde – infrastructurii pentru biciclete în Municipiul Marghita, județul Bihor ”

 	Având în vederea faptul ca Primăria Municipiului Marghita dorește demararea proiectului intitulat „Asigurarea infrastructurii pentru transportul verde – infrastructurii pentru biciclete în Municipiul Marghita, județul Bihor” propus spre finanţare prin “Programului de realizare a pistelor pentru biciclete”  finanțat prin Administrația Fondului pentru Mediu (AFM).

Luând în calcul:

Ghidul de finanțare - a Programului de realizare a pistelor pentru biciclete, publicat in MONITORUL OFICIAL AL ROMÂNIEI, PARTEA I, Nr. 968/5.X.2022, perioada depunerii cererii de finanțare, data și ora de începere a depunerii de proiecte: 04 noiembrie 2022, ora 10.00 – 09 decembrie 2022, ora 14.00.

[bookmark: _Hlk117535336]Ghidul de finanțare privind regulile și condițiile aplicabile finanțării din fondurile nerambursabile aferente Administrația Fondului pentru Mediu (AFM) în cadrul acesui apel de proiecte, cu obiectivele și încadrarea în categoria solicitanților de finanțare eligibili –anume:
   a) unitățile administrativ-teritoriale, astfel cum sunt definite în Ordonanța de urgență a Guvernului nr. 57/2019 privind Codul administrativ, cu modificările și completările ulterioare, organizate la nivel de județ, comună, oraș, municipiu de rang I/II, municipiul București și subdiviziunile administrativ-teritoriale ale acestuia;
   b) asociațiile de dezvoltare intercomunitară, astfel cum sunt definite la art. 4 alin. (1) lit. b).

[bookmark: _Hlk117535410]Prin Program se finanțează:
   a)  realizarea de piste pentru bicicliști pe partea carosabilă sau acostament;
   b) realizarea de piste pentru bicicliști pe amplasament nou, altul decât drum carosabil, acostament sau trotuar;
   c)  realizarea de piste pentru bicicliști în cadrul trotuarelor.

Anexele la cerere de finanţare aplicabile prezentului apel, pentru pentru solicitantul prevăzut la art. 7 alin. (1) lit. a) din Ghidul de finantare , hotărârea consiliului local/consiliului județean/Consiliului General al Municipiului București privind participarea în cadrul Programului, prin care se aprobă: inclusiv anexele aferente ale investiţiei propuse a fi realizată prin proiect - în cazul Autorităților și instituțiilor publice locale: Hotărârea Consiliului Local privind participarea în cadrul Programului.

Hotărârea sus-menţionată trebuie să facă referire la următoarele puncte (obligatorii):
•   depunerea cererii de finanțare;
•   devizul general prevăzut la lit. f), pentru proiectul respectiv, conform Anexei 1;

Folosind o gamă largă de măsuri și strategii interconectate, provocarea este de a face față cererii crescute de mobilitate, dezvoltând în același timp un sistem de mobilitate rezistent, care să poată face față provocărilor viitoare. Conceptele de mobilitate urbană trebuie să țină seama în special de conectarea zonelor suburbane, a zonelor metropolitane și a traficului transfrontalier. Peisajul urban, compatibilitatea de mediu și socială sunt aspecte vitale care trebuie, de asemenea, să fie reflectate.
Reforma va asigura preluarea la nivel național a prevederilor Strategiei pentru o mobilitate sustenabilă și inteligentă – înscrierea transporturilor europene pe calea viitorului, inclusă în Comunicarea Comisiei Europene C(2020) 789 din 9 decembrie 2020, ce cuprinde prevederi referitoare la reducerea emisiilor în sectorul transporturilor, vehicule și flotă cu emisii zero, puncte de alimentare cu combustibili alternativi, inovare în tehnologii verzi, digitalizare, mobilitate conectată și automată, Spațiul european de date privind mobilitatea, sisteme inteligente de transport (utilizând 5G, G5, Galileo), mobilitatea urbană și transportul public, multimodalitate, servicii de mobilitate noi, infrastructura de transport multimodală și TEN-T (inclusiv nodurile urbane), condițiile sociale și cerințe în raport cu serviciile oferite în sectorul transporturilor, planul de contingență pentru transporturi în situații de pandemie/criză majoră, finanțarea obiectivelor strategiei.
Investiția susține mobilitatea urbană verde prin realizarea/modernizarea infrastructurii pentru biciclete/mijloace de transport nemotorizate, inclusiv pasaje, poduri).
Prin aceste măsuri se contribuie la limitarea poluării din municipiile reședință de județ, zonele urbane cele mai afectate, dar și din alte municipii și orașe, la evitarea blocajelor din trafic și la creșterea rezilienței populației, fiind promovat un mod sănătos de transport. De asemenea, prin crearea unor infrastructuri dedicate, se va asigura o creștere a siguranței în trafic, fiind separate fluxurile ciclabile de cele pietonale sau auto.
Afectate semnificativ de pandemie, UAT-urile din România au o scădere semnificativă a veniturilor proprii. Această situație duce la o reducere semnificativă a investițiilor în domenii cum ar fi educația, sănătatea și infrastructura locală. Ținând cont că, într-o perioadă de criză economică, veniturile locale sunt și mai reduse, este nevoie de suport financiar suplimentar pentru asigurarea bunăstării populației și garantarea unor servicii publice de calitate în perioada imediat următoare, cu accent pe infrastructura pentru transportul verde. De asemenea, este necesar ca în localitățile din România să fie efectuate investiții în infrastructura locală, pentru a adapta localitățile la noile condiții de siguranță și pentru a contracara tendințele nesustenabile generate de pandemie, respectiv izolare, segregare, inclusiv utilizarea autoturismelor personale în detrimentul transportului public.
Din perspectiva mobilității urbane durabile, un factor important pentru creșterea bruscă a emisiilor de GES în sectorul transporturilor urbane este creșterea motorizării private. Un factor suplimentar care contribuie la această situație este inexistența unui cadru legal pentru adoptarea de zone cu emisii zero în municipii și orașe. De asemenea, din cauza lipsei infrastructurii pentru biciclete, aceasta nu a putut deveni un mijloc de transport utilitar utilizat de către cetățeni.
Unul dintre obiectivele principale este asigurarea cadrului necesar pentru dezvoltarea durabilă a localităților din România, prin investiții în infrastructura locală care vor susține reziliența și tranziția verde a zonelor urbane și rurale, precum și reducerea disparităților teritoriale la nivel regional, intra-regional și intra-județean
            Pentru obținerea finanțării, solicitantul și proiectul trebuie să respecte toate criteriile de eligibilitate, în termenele stabilite prin ghid Ghidului de finanțare a Programului de realizare a pistelor pentru biciclete, aprobat prin Ordinul nr. 2506/22 septembrie 2022 , publicat  in MONITORUL OFICIAL AL ROMÂNIEI, PARTEA I, Nr. 968/5.X.2022.

Activităţile eligibile ale proiectului prin ghidul mai sus menționat, se pot încadra în următoarele acţiuni: 
   a) cheltuielile privind investiția de bază (cap. 4 din conținutulcadru al devizului general prevăzut în anexa nr. 7 la Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare): lucrări de construcție pentru realizarea/modernizarea infrastructurii pentru biciclete/piste pentru biciclete, inclusiv pasaje și poduri de-a lungul  acestora, șanțuri dalate pentru scurgerea și evacuarea apelor pluviale, culoare pentru biciclete, lucrări de construcție pentru montarea echipamentelor de protecție, lucrări de construcție pentru montarea echipamentelor de semnalizare, achiziția și montajul accesoriilor de mobilier urban aferent pistelor: rasteluri pentru biciclete, iluminat public, contoare utilizatori și alte echipamente de monitorizare a utilizării traseelor pentru bicicliști, lucrări pentru amenajarea terenului, achiziția echipamentelor de protecție și a echipamentelor de semnalizare;
   b) cheltuielile privind lucrări de construcții și instalații aferente organizării de șantier (cap. 5 subcap. 5.1 pct. 5.1.1 din conținutul-cadru al devizului general prevăzut în anexa nr. 7 la Hotărârea Guvernului nr. 907/2016, cu modificările și completările ulterioare);
	   c) cheltuieli diverse și neprevăzute, în limita a 10% din valoarea cheltuielilor eligibile aferente cap. 3 subcap. 3.5, 3.8 șicap. 4 din conținutul-cadru al devizului general prevăzut în anexa nr. 7 la Hotărârea Guvernului nr. 907/2016, cu modificările
și completările ulterioare;
   d) cheltuielile efectuate pentru realizarea și instalarea panoului de informare conținând sintagma „Proiect finanțat din Fondul pentru mediu”;
   e) taxa pe valoarea adăugată aferentă proiectului, în condițiile în care aceasta a fost solicitată și nu este recuperabilă, rambursabilă sau compensată prin orice alte mijloace potrivit prevederilor legale;
   f) cheltuielile pentru proiectare, asistență tehnică și studii, respectiv cap. 3 subcap. 3.1, 3.5 și 3.8 din conținutul-cadru al devizului general prevăzut în anexa nr. 7 la Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare, sunt eligibile cumulat, în limita a 6% din valoarea cheltuielilor eligibile aferente investiției de bază;
   g) cheltuielile cu consultanța (cap. 3 subcap. 3.7 din conținutul-cadru al devizului general prevăzut în anexa nr. 7 laHotărârea Guvernului nr. 907/2016, cu modificările și
completările ulterioare) sunt eligibile în limita a 4% din valoarea cheltuielilor eligibile aferente investiției de bază;
   h) cheltuielile cu taxele pentru acorduri, avize conforme și autorizația de construire, cap. 3 subcap. 3.2 și cap. 5 subcap. 5.2 pct. 5.2.5 din conținutul cadru al devizului general prevăzut în anexa nr. 7 la Hotărârea Guvernului nr. 907/2016, cu modificările și completările ulterioare.



Ciclismul urban este o modalitate de transport nepoluant care trebuie să beneficieze de o mai mare atenție, în contextul măsurilor pe termen mediu și lung privind protecția climei, reducerea zgomotului și gestionarea calității aerului. Ciclismul este un subsistem al traficului nemotorizat și al doilea ca importanță pentru "mobilitatea locală". Ciclismul reprezintă o modalitate esențială de a reduce ambuteiajele în trafic, prin înlocuirea călătoriilor urbane motorizate pe distanțe scurte. O creștere semnificativă a ponderii ciclismului în cota modală poate contribui, de asemenea, la îmbunătățirea fluxului de autovehicule și poate permite economisirea de fonduri care în alt context ar fi alocate pentru construcția de noi drumuri sau de extindere a celor existente.
Obiectivul general al proiectului contribuie la îmbunătăţirea calităţii vieţii locuitorilor din Municipiul Marghita, respectiv îmbunătăţirea infrastructurii şi realizarea unui mediu urban favorabil dezvoltării socio-economice a oraşului.
Pista de biciclete va oferi locuitorilor o alternativă de petrecere a timpului liber, de calitate şi va sprijini inclusiv creşterea economică a oraşului prin turismul urban şi rural ca urmare a creşterii fluxului de turişti în zonă.
Datorită dezvoltării industriale a oraşului a crescut numărul de angajaţi, aceştia provenind din mediul rural, din localităţi limitrofe, este necesară asigurarea pistei de biciclete.
Astăzi se recomandă ca planurile pentru infrastructura pentru biciclete să fie integrate în procesul general de planificare al transportului, astfel încât să existe o abordare și o viziune integrată pentru dezvoltarea ponderii modale a transportului nemotorizat. 
Valoare totală a bugetului proiectului pentru UAT — municipiu de rang II — maximum 30.000.000 lei, din care:
Contribuţie proprie: 0,00 lei
Finanțare nerambursabilă:  30.000.000 lei cu TVA.

Valoarea eligibilă și nerambursabilă este în proporţie de 100% din valoarea totală a bugetului proiectului.

Luând în considerare
- referatul de aprobare al Primarului Municipiului Marghita înregistrat cu nr. 11517/ 28.10.2022;
- prevederile ORDINULUI pentru aprobarea Ghidului de finantare - a Programului de realizare a pistelor pentru biciclete;

Se aprobă: 
Valoare totală a bugetului proiectului pentru UAT — municipiu de rang II — maximum 30.000.000 lei, din care:
Contribuţie proprie: 0,00 lei
Finanțare nerambursabilă:  30.000.000 lei cu TVA.


						
Arhitect Șef 
						arh. Balog-Tecău Daniela-Maria      

